lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr en es lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lv eu de lv en nl lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
AS “Latvijas valsts meži” Zemgales reģiona klientu centram pirmā vieta nominācijā “Koka būve” – ZZ.lv
Vārda dienas svin: Elza, Ilizana
andra.ozola@zz.lv - 14.03.2022 - 17:23
AS “Latvijas valsts meži” (LVM) Zemgales reģiona klientu centrs, Rīgas iela 54A, Jelgava. Pasūtītājs LVM, projekts “5.iela”, būvnieks “Selva būve”. Būvuzraudzība “Būves birojs”.
Konkursā “Latvijas Būvniecības gada balva 2021” “Grand Prix” saņēmusi Ogres bibliotēka un Valmieras Jāņa Daliņa stadions, aģentūru LETA informēja konkursa organizatori.
Nominācijā “Fasāžu atjaunošana” pirmo vietu ieguva Iekšējās drošības biroja ēka Krišjāņa Valdemāra ielā 1a, Rīgā, otro vietu – ēka Ģertrūdes ielā 10, Rīgā, bet trešo vietu – ēkas Strēlnieku ielā 1b, Rīgā, un Maskavas ielā 46, 48, 48a, Rīgā.
Nominācijā “Inženierbūve – jaunbūve” pirmo vietu ieguva Dziesmu svētku estrādes Mežaparkā noslēguma posms. Otro vietu ieguva daudzstāvu autostāvvietas jaunbūve Daibes ielā 27, Mārupē, bet trešo vietu – jauns aizsargmols – straumvirze pie Ogres upes ietekas Daugavā.
Nominācijā “Inženierbūve – pārbūve” pirmo vietu ieguvis Ziemeļu mols Ventspilī. Otro vietu ieguvusi Līgatnes caurteka uz Vidzemes šosejas, bet trešo vietu – valsts reģionālais autoceļš P37 Pļaviņas-Madona-Gulbene.
Nominācijā “Dzīvokļu ēka – jaunbūve” piešķirtas divas pirmās vietas – “Escape House” Pierīgā un daudzdzīvokļu dzīvojamā māja Georga Apiņa ielā 27a, Valmierā. Otro vietu žūrija nepiešķīra, bet trešo vietu ieguva projekta “Divi krasti” pirmā un otrā ēka Ķengaraga ielā 8c un 8a, Rīgā.
Nominācijā “Sabiedriskā ēka – jaunbūve” pirmo vietu ieguva zinātnes un inovāciju centrs “Vizium”, Rūpniecības ielā 2, Ventspilī. Otro vietu ieguva Rīgas Tehniskās universitātes Datorzinātnes un informācijas tehnoloģijas fakultāte, Zunda krastmalā 8 un 10, Rīgā, bet trešo vietu – Jaunmārupes bērnudārzs, Ozolu ielā 2, Jaunmārupē.
Saturs turpināsies pēc reklāmas.
Nominācijā “Koka būve” pirmo vietu ieguva VAS “Latvijas valsts meži” Zemgales reģiona klientu centrs Rīgas ielā 54a, Jelgavā. Otro vietu ieguva Saulkrastu estrāde un Neibādes parks, bet trešo vietu – Amatu māja Jēkabpils vēstures muzejā Filozofu ielā 6a, Jēkabpilī.
Nominācijā “Pārbūve” pirmo vietu ieguvusi dienesta viesnīca Atbrīvošanas alejā 92, Rēzeknē. Otro vietu ieguva Daugavpils pilsētas domes dzimtsarakstu nodaļas ēka Raiņa ielā 27, bet trešo vietu – Emīla Dārziņa mūzikas skolas un Rīgas Baleta skolas zāles pārbūve.
Nominācijā “Ražotne” pirmo vietu ieguva noliktavu komplekss “A6 loģistikas parks” Maskavas ielā 462, Rīgā. Otro vietu ieguva “Dzelzsbetons MB” dzelzsbetona konstrukciju ražotne Cukura iela 34, Liepājā, bet trešo vietu – Alūksnes putnu fermas vistu kūts pārbūve “Putnos”, Ziemera pagastā.
Saturs turpināsies pēc reklāmas.
Arī nominācijā “Restaurācija” žūrija izlēma piešķirt divas pirmās vietas un nepiešķirt otro vietu. Pirmās vietas ieguva “Hoijeres kundzes viesu nams” Liepājā un Smiltenes evaņģēliski luteriskā baznīca, bet trešo vietu – Tērvetes viduslaiku pilsdrupu konservācija.
Nominācijā “Teritorijas labiekārtojums” pirmo vietu ieguva Kovšu ezera parka izveide Rēzeknē. Otro vietu ieguva sporta un aktīvās atpūtas parks “Mežs” Rīgas ielā 43a, Valmierā, bet trešo vietu – daudzdzīvokļu ēku “Pagalms 2.0” apkārtne Turaidas ielā 4, 6 un 8, Rīgā.
Savukārt konkursā “Latvijas Gada inženieris būvniecībā 2021” nominācijā “Jaunais speciālists” pirmo vietu ieguva Jānis Mačuļskis no “Citrus Solution”, otro vietu – Raivis Freidensons no “Merks”, bet trešo vietu – Elina Biņkovska no “Bonava Latvija”.
Saturs turpināsies pēc reklāmas.
Nominācijā “Būvdarbu vadītājs” apbalvojumu “Izcilība būvniecībā 2021” ieguva Juris Latvels no “LNK Industries”. Pirmo vietu ieguva Pāvels Zarubins no “Skonto būve”, otro vietu – Igors Tarasovs no “Latgalija”, bet trešo vietu – Armands Rocis no “8 CBR”.
Nominācijā “Projektu vadītājs” balvu “Izcilība būvniecībā 2021” ieguva Uģis Matvejs no “Firma L4”. Pirmo vietu ieguva Ilgvars Pauls no “Skonto būve”, otro vietu – Mārtiņš Miķelsons no “VIA”, bet trešo vietu – Vilis Sudmalis no “Rere grupa”.
Nominācijā “BIM speciālists” pirmo vietu ieguva Dmitrijs Kots no VAS “Valsts nekustamie īpašumi”, otro vietu – Jānis Prodnieks no “Ceļuprojekts”, bet trešo vietu – Artūrs Mičulis no BICP.
Saturs turpināsies pēc reklāmas.
Nominācijā “Inženieris-projektētājs” pirmo vietu ieguva Vitālijs Vasiļevskis no “Strandeck”, otro vietu – Kristaps Freimanis no “Skonto Plan”, bet trešo vietu – Mihails Lisicins no “Skonto Prefab”.
Restauratora Roberta Vecuma-Veco piemiņas balvu saņēma restaurācijas arhitekte Liesma Markova un būvdarbu un restaurācijas vadītājs Egīls Elksnis.
Šogad konkursā “Latvijas Būvniecības gada balva 2021” tika saņemts 121 pieteikums 10 nominācijās.
Saturs turpināsies pēc reklāmas.
Konkursam bija pieteikti objekti no Rīgas, Ventspils, Valmieras, Jēkabpils, Jelgavas, Jūrmalas, Ogres, Ludzas, Saulkrastiem, Bārtas, Bauskas, Līgatnes, Daugavpils, Kopenhāgenas, Liepājas, Aizkraukles, Mārupes, Jaunmārupes, Rēzeknes, Salaspils, Smiltenes, Nīderlandes, Ķemeriem, Rubenes, Alūksnes, Lielvircavas un Tērvetes.
Konkursa organizatori norāda, ka ekonomiski sarežģītie gadi, kuros uzņēmēju darbību būtiski ietekmēja darba spēka un būvmateriālu izmaksu pieaugums, pandēmija, speciālistu trūkums, kā arī vispārējais sociālais noskaņojums, būvnieki tomēr ir spējuši pabeigt darbus un nodot sabiedrības rīcībā lielākus un mazākus visdažādākā satura objektus – skolas, stadionus, baznīcas, tiltus, ceļus, caurtekas, atjaunotas fasādes, ražotnes, estrādes, bibliotēkas, parkus, veloparkus, izziņas centrus, sabiedriskās un dzīvojamās ēkas.
Žūrijā darbojas profesionāli un pieredzējuši nozaru speciālisti – inženieri, projektētāji, arhitekti, dizaineri, kā arī Būvniecības valsts kontroles biroja pārstāvis.
Konkurss “Latvijas Būvniecības gada balva” norisinās kopš 2014.gada, tā organizatori ir biedrība “Building Design and Construction Council”.
Būvniecība Jelgavā Latvijas ziņas
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Aicina sievietes pieteikties “Riga TechGirls” mentorprogrammai IT nozarē
Iezīmējas potenciālais 14.Saeimas sastāvs
Lai komentētu, jums jāpiesakās sistēmā.
Valsts ierēdņiem nauda nokrīt no gaisa,cik vajag tik tērē.Laimīgs tas kas tiek pie valsts pasūtijuma.Iesmērē tur,iesmērē šiten un visi laimīgi.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.